מירוסלב ראדוליצה

מירוסלב ראדוליצה (בסרבית: Мирослав Радуљица; נולד ב-5 בינואר 1988) הוא כדורסלן סרבי המשחק בקבוצת ג'יאנגסו דראגונס הסינית. גובהו 2.13 מטר, והוא משחק בעמדת הסנטר. ראדוליצה גם מייצג את נבחרת סרביה בכדורסל במסגרת הבינלאומית.

== קריירה מקצוענית ==
ראדוליצה החל את הקריירה שלו כשחקן במחלקת הנוער של ז'לזניק בלגרד בסרביה. הוא ערך את הופעת הבכורה המקצוענית שלו בז'לזניק במהלך עונת 2005/06. הוא בילה את עונת 2006/07 בהשאלה בבוראץ צ'אצ'אק, ולאחר מכן חזר לז'לזניק.

ב-8 ביולי 2010, ראדוליצה חתם על חוזה לחמש שנים בקבוצה הטורקית אפס פילזן, אך כמה שבועות אחרי שהתחילה העונה הושאל לאלבה ברלין, וסייע לה להעפיל לגמר הבונדסליגה. ב-25 באוגוסט 2011, ראדוליצה שוב הושאל, הפעם לפרטיזן בלגרד, לעונה אחת. הוא לא הצליח להטביע את חותמו וב-22 בספטמבר 2012 הושאל לקבוצה האוקראינית אזובמאש מאריופול.

ב-26 ביולי 2013, ראדוליצה חתם בקבוצת מילווקי באקס מליגת ה-NBA. בעונתו הראשונה ("עונת הרוקי") ראדוליצה שיחק מעט דקות במדי קבוצתו, כאשר רשם ממוצע של 9.7 דקות למשחק. ב-48 משחקים, ראדוליצה העמיד ממוצעים של 3.8 נקודות ו-2.3 כדורים חוזרים למשחק.

ב-26 באוגוסט 2014, ראדוליצה הועבר בטרייד עם קרלוס דלפינו ובחירת דראפט בסיבוב השני ב-2015 ללוס אנג'לס קליפרס תמורת ג'רד דאדלי, ובחירת דראפט סיבוב ראשון ב-2017. ב-29 באוגוסט 2014, ראדוליצה שוחרר על ידי הקליפרס.

ב-19 בספטמבר 2014, ראדוליצה חתם על חוזה לשנה אחת על-סך 1.5 מיליון דולר בקבוצת שאנדונג ליונס מהליגה הסינית. ב-23 בדצמבר 2014, ראדוליצה קנה את חוזהו ב-1.2 מיליון דולר הנותרים בחוזה לאחר שהעמיד ממוצע של 18 נקודות ו-9 ריבאונדים למשחק ב-14 משחקים בקבוצתו.

ב-8 בינואר 2015, חתם ראדוליצה על חוזה זמני ל-10 ימים במינסוטה טימברוולבס מליגת ה-NBA. ראדוליצה לא הצליח להציג יכולת משכנעת אך למרות זאת קיבל חוזה זמני נוסף ל-10 ימים, אך ב-28 בינואר שוחרר אחרי ששיחק חמישה משחקים בלבד.

ב-18 ביולי 2015, הצטרף ראדוליצה לפנאתינייקוס היוונית בחוזה עתק לשנתיים.

ב-9 ביוני 2017 חתם ראדוליצה בג'יאנגסו דראגונס מהליגה הסינית.

== נבחרת סרביה ==
ראדוליצה שיחק בנבחרת הנוער של סרביה, ועמה זכה במדליית הזהב באליפות אירופה עד גיל 18 ב-2005. הוא זכה גם באליפויות אירופה ב-2007 (עד גיל 19) וב-2008 (עד גיל 20). ב-2008 נבחר ל-MVP הטורניר לאחר שהוביל את הסרבים לזכייה.

כיום ראדוליצה מייצג גם את נבחרת סרביה הבוגרת. הוא החל את הקריירה הבינלאומית שלו בנבחרת סרביה הבוגרת כהיה חלק מהסגל הסרבי שזכה במדליית הכסף באליפות אירופה ב-2009. ראדוליצה גם סייע לנבחרת סרביה לזכות, שוב, במדליית הכסף במונדובאסקט 2014, תחת המאמן אלכסנדר ג'ורג'ביץ'. ב-9 משחקים באליפות העולם, ראדוליצה העמיד ממוצע של 13 נקודות ו-4.6 ריבאונדים ב-21 דקות משחק.

ראדוליצה שוב זומן לנבחרת סרביה, הפעם ב-2015, כאשר ייצג אותה באליפות אירופה. בחלק הראשון של הטורניר, סרביה שלטה ללא עוררין בבית ב' עם מאזן של 5 ניצחונות ו-0 הפסדים. בשמינית הגמר היא הדיחה את  וברבע הגמר את למרות זאת, הסרבים נעצרו בחצי הגמר והפסידו בתוצאה 67-64 ל. במשחק על המקום השלישי הפסידה סרביה למארחת בתוצאה 81-68. בטורניר זה הפך ראדוליצה לסנטר הפותח של נבחרת סרביה ולאחד ממובילי הקבוצה ביחד עם מילוש תאודוסיץ' ונמניה בייליצה. ראדוליצה קלע 13.5 נקודות למשחק, ולקח 5.0 כדורים חוזרים עם 61.7% אחוז מהשדה לאורך התחרות. הוא שיחק 18 דקות בממוצע למשחק ובסה"כ ב-9 משחקים.

באולימפיאדת ריו דה ז'ניירו (2016) זכה עם הנבחרת במדליית כסף.

==קישורים חיצוניים==

קטגוריה:כדורסלני אלבה ברלין
קטגוריה:כדורסלני אנאדולו אפס
קטגוריה:כדורסלני אזובמאש מריופול
קטגוריה:כדורסלני פרטיזן בלגרד
קטגוריה:כדורסלני מילווקי באקס
קטגוריה:כדורסלני מינסוטה טימברוולבס
קטגוריה:כדורסלנים סרבים
קטגוריה:שחקני NBA שלא נבחרו בדראפט
קטגוריה:כדורסלנים באולימפיאדת ריו דה ז'ניירו (2016)
קטגוריה:כדורסלני ג'יאנגסו דרגונס
קטגוריה:כדורסלני שאנדונג גולדן סטארס
קטגוריה:כדורסלני בוראץ צ'אצ'אק
קטגוריה:כדורסלני נבחרת סרביה
קטגוריה:מדליסטים אולימפיים סרבים
קטגוריה:סנטרים (כדורסל)
קטגוריה:סרבים שנולדו ב-1988